बोले- पहलवान बजरंग पूनिया और विनेश फोगाट का भी टेस्ट हो
WFI अध्यक्ष और बीजेपी सांसद ने पहलवानों के प्रदर्शन पर नार्को टेस्ट का ट्रंप कार्ड फेका है। उन्होंने ऐलान किया है कि मैं अपना नार्को टेस्ट कराने को तैयार हैं। लेकिन पहलवानों को भी नार्को टेस्ट देना होगा।  Bhushan Sharan Singh News
भाजपा सांसद और रेसलिंग फेडरेशन के पूर्व अध्यक्ष बृजभूषण शरण सिंह ने कहा है कि वह नार्को टेस्ट, पॉलिग्राफी टेस्ट या लाइ डिटेक्टर कराने के लिए तैयार हैं। बस शर्त यह है कि विनेश फोगाट और बजरंग पुनिया का भी ये टेस्ट होना चाहिए। अगर दोनों पहलवान अपना टेस्ट कराने के लिए तैयार हैं, तो प्रेस बुलाकर घोषणा करें।
बृजभूषण ​​​​​​ने अपने ऑफिशियल फेसबुक पेज पर पोस्ट करते हुए लिखा- मैं उनको (बजरंग ओर विनेश को) वचन देता हूं कि मैं भी इसके लिए तैयार हूं। बृजभूषण शरण सिंह अपनी बात पर पहले भी कायम थे, आज भी कायम है और हमेशा कायम रहेंगे।
पहले एक नजर पूरे मामले पर
23 अप्रैल से दिल्ली के जंतर-मंतर पर देश के नामी पहलवान दूसरी बार धरने पर बैठे हैं। पहलवानों ने गोंडा की कैसरगंज लोकसभा सीट से BJP सांसद और पूर्व WFI (भारतीय कुश्ती संघ) अध्यक्ष बृजभूषण शरण सिंह के खिलाफ मोर्चा खोल रखा है। बृजभूषण पर यौन उत्पीड़न का आरोप लगाया गया है। मामला देशभर में सुर्खियों में है। पहलवानों की मांग है कि बृज भूषण सिंह को पद से हटाया जाए और गिरफ्तार किया जाए।
इससे पहले पहलवान सुप्रीम कोर्ट गए थे। यहां उनके मामले पर सुनवाई करते हुए कोर्ट ने दिल्ली पुलिस को सांसद पर केस दर्ज करने का आदेश दिया था। दिल्ली पुलिस ने बृजभूषण के खिलाफ दो केस दर्ज किए हैं।
शनिवार को सांसद ने कही थी सुसाइड वाली बात
"आज जो चाहे, जिसकी चाहे जिंदगी बर्बाद कर दे। अगर कोई जिद करके झूठ बोलने पर उतारू हो जाए, तो किसी की भी जिंदगी को बर्बाद कर सकता है। मेरे भाइयों, मेरा इशारा समझो। एक आंकड़ा आया है कि प्रति घंटे 200 नौजवान आत्महत्या करते हैं। इस कानून के कारण अपनी जीवन-लीला समाप्त कर रहे हैं। मैं 2014 में ही राजनीति से संन्यास लेना चाहता था। बहराइच में मिलकर गृह मंत्री अमित शाह से कहा था कि मुझे संन्यास ले लेना चाहिए। उन्होंने मुझे संन्यास नहीं लेने दिया था, इसलिए मैं राजनीति में सक्रिय हूं।"
यह बात कैसरगंज लोकसभा सीट से भाजपा सांसद और भारतीय कुश्ती संघ के पूर्व अध्यक्ष बृजभूषण शरण सिंह ने शनिवार को गोंडा में कही थी। उन्होंने क्या कुछ कहा, पढ़ें पूरी खबर 
सांसद बृजभूषण से जुड़ी ये खबरें भी पढ़ें
बृजभूषण बोले-मुझे फांसी दे दो, खेल मत रोको:पहलवानों से कहा- दिल्ली पुलिस पर भरोसा नहीं तो CBI जांच करा लो, धरने में बाबा का हाथ
रेसलिंग फेडरेशन ऑफ इंडिया (WFI) अध्यक्ष और भाजपा सांसद बृजभूषण शरण सिंह के खिलाफ दिल्ली में लगातार 9वें दिन धरना जारी है। वहीं, गोंडा में अपने पैतृक आवास पर बृजभूषण ने कहा, "भले ही मुझे फांसी पर चढ़ा दो, लेकिन गेम को मत रोको। खेल की गतिविधि आपकी वजह से रुकी हुई है। 4 महीने से खेल बंद हैं।" पढ़ें पूरी खबर
दैनिक भास्कर को दिए इंटरव्यू में क्या बोले सांसद
वे इस्तीफा नहीं, फांसी चाहते हैं: रेसलर्स के आरोपों पर बोले बृजभूषण- किसी से छेड़छाड़ नहीं की, इस्तीफा नहीं दूंगा
बृजभूषण शरण सिंह, यूपी के कैसरगंज से सांसद और भारतीय कुश्ती संघ के अध्यक्ष। दिल्ली के जंतर-मंतर पर बजरंग पूनिया, साक्षी मलिक और विनेश फोगाट जैसे बड़े पहलवान 23 अप्रैल से इनके खिलाफ धरने पर बैठे हैं। 7 रेसलर्स ने सेक्शुअल हैरेसमेंट के आरोप में दो FIR दर्ज कराई हैं। इनमें एक पॉक्सो एक्ट में है। पॉक्सो के बावजूद बृजभूषण शरण सिंह की न गिरफ्तारी हुई है, न ही पूछताछ। पढ़िए उनका इंटरव्यू…